**Τα ηλεκτρονικά τσιγάρα ως προϊόντα δυνητικά μειωμένου κινδύνου**

*“Η πιο ασφαλής εκτίμηση, αυτή τη στιγμή, είναι ότι τα ηλεκτρονικά τσιγάρα είναι κατά 95% λιγότερο βλαβερά από τον καπνό”*

*Public Health England*

**Τι σημαίνει ο όρος “harm reduction” (μείωση του κινδύνου από τον καπνό)**

Η μείωση του κινδύνου από τον καπνό αναφέρεται στην μείωση του αριθμού των ατόμων που νοσούν από ασθένειες σχετικές με το κάπνισμα, προσφέροντας στους καπνιστές λιγότερο επικίνδυνες εναλλακτικές, όπως είναι τα προϊόντα ατμίσματος. Η British American Tobacco παραμένει πιστή στη δέσμευσή της να προσφέρει στους ενήλικες καταναλωτές προϊόντα με δυνητικά μειωμένο κίνδυνο.

**Πώς το Vype στηρίζει τη μείωση του κινδύνου από τον καπνό**

Η British American Tobacco εκτιμά ότι το Vype μπορεί να συμβάλλει θετικά στον δημόσιο διάλογο που γίνεται γύρω από τα προϊόντα μειωμένου κινδύνου. Σύμφωνα με δημόσιους φορείς υγείας, όπως το Βασιλικό Κολέγιο Ιατρών (Μ. Βρετανία), οι ασθένειες που σχετίζονται με το κάπνισμα προκαλούνται από τοξικές ουσίες που παράγονται από την καύση του καπνού κι όχι από την νικοτίνη. Η νικοτίνη από μόνη της δεν είναι ιδιαίτερα επικίνδυνη ουσία. Την ίδια στιγμή, χημικές μελέτες έχουν δείξει ότι η πλειοψηφία των τοξικών χημικών που βρίσκονται στον καπνό του τσιγάρου δεν υπάρχουν στον ατμό του Vype.

**Το μοναδικό προϊόν ατμού με τις περισσότερες επιστημονικές δημοσιεύσεις παγκοσμίως**

Το **Vype e-Pen**, ένα προϊόν κλειστού συστήματος, σχεδιασμένο από ειδικούς για να έχει υψηλή απόδοση, ασφάλεια και ποιότητα, έχει αποτελέσει το αντικείμενο πολλών επιστημονικών μελετών, έχοντας τις περισσότερες επιστημονικές δημοσιεύσεις από οποιοδήποτε άλλο προϊόν ατμίσματος παγκοσμίως.

* **Χημικές μελέτες** έδειξαν ότι το κάπνισμα επηρεάζει σημαντικά την ποιότητα του αέρα στους εσωτερικούς χώρους, ενώ αντίθετα, η χρήση του Vype, διατηρεί την ποιότητα του αέρα σε επίπεδα υψηλότερα από αυτά που έχει θέσει ο Παγκόσμιος Οργανισμός Υγείας.
* **Βιολογικές μελέτες εργαστηρίου** έδειξαν ότι ο καπνός του τσιγάρου προκαλεί μεταλλάξεις, ενώ ο ατμός του Vype δεν έχει καμία τέτοια δράση.
* Σε **μελέτη εργαστηρίου,** όταν ταανθρώπινα κύτταρα εκτέθηκαν συνολικά για τέσσερις εβδομάδες στον καπνό του τσιγάρου, παρουσίασαν αυξημένες βιολογικές αντιδράσεις σε 50 τελικά σημεία. Όταν όμως, σε αντίστοιχο πείραμα, μετά τις δύο πρώτες εβδομάδες έκθεσης στον καπνό, εκτέθηκαν για άλλες δύο εβδομάδες στο Vype, έδειξαν σημάδια ανάκαμψης παρόμοια με εκείνα που έδειξαν όταν εκτέθηκαν για άλλες δύο εβδομάδες στον απλό αέρα.
* Σε **κλινική μελέτη εθελοντών καπνιστών**, που έμειναν για μια εβδομάδα σε κλινική, όσοι συνέχισαν το κάπνισμα κατά τη διάρκεια της διαμονής τους, διαπιστώθηκε ότι τα υψηλά επίπεδα τοξικών ουσιών (μονοξείδιο του άνθρακα και βενζόλιο) διατηρήθηκαν στον οργανισμό τους. Αντίθετα, όσοι σταμάτησαν το κάπνισμα και ξεκίνησαν το Vype, εμφάνισαν σημαντικά μειωμένα επίπεδα τοξικών ουσιών, ίδια με τη διακοπή του καπνίσματος.

Τα επιστημονικά στοιχεία της British American Tobacco για το Vype επιβεβαιώνονται και από τον δημόσιο φορέα της Μ. Βρετανίας, Public Health England, ο οποίος υποστηρίζει ότι η «η πιο ασφαλής εκτίμηση, αυτή τη στιγμή, είναι πως τα ηλεκτρονικά τσιγάρα είναι κατά 95% λιγότερο βλαβερά από τον καπνό».